ಮಯೂಖಾ ಜಾನಿ

ಮಯೂಖಾ ಜಾನಿ (ಜನನ ೯ ಏಪ್ರಿಲ್ ೧೯೮೮) ಉದ್ದ ಜಿಗಿತ ಮತ್ತು ಟ್ರಿಪಲ್ ಜಂಪ್‌ನಲ್ಲಿ ಪರಿಣತಿ ಹೊಂದಿರುವ ಕೇರಳ ಮೂಲದ ಭಾರತೀಯ ಟ್ರ್ಯಾಕ್ ಮತ್ತು ಫೀಲ್ಡ್ ಅಥ್ಲೀಟ್. ಇವರು ಟ್ರಿಪಲ್ ಜಂಪ್‌‌ನಲ್ಲಿ ೧೪.೧೧ ಮೀ [೪೬ ಅಡಿ ೩+೧/೫]  ಅಂಕಗಳ  ಪ್ರಸ್ತುತ ಭಾರತೀಯ ರಾಷ್ಟ್ರೀಯ ದಾಖಲೆಯನ್ನು ಹೊಂದಿದ್ದಾರೆ. ಇವರು ಟ್ರಿಪಲ್ ಜಂಪ್‌‌ನಲ್ಲಿ ಹದಿನಾಲ್ಕು ಮೀಟರ್ ದಾಟಿದ ಮೊದಲ ಭಾರತೀಯ ಮಹಿಳೆಯಾಗಿದ್ದಾರೆ.

 ವೈಯಕ್ತಿಕ ಜೀವನ 
ಮಯೂಖಾ ಅವರು ೯ ಆಗಸ್ಟ್ ೧೯೮೮ ರಂದು ಭಾರತದ ಕೇರಳ ರಾಜ್ಯದ ಕೋಝಿಕ್ಕೋಡ್‌ನ ಕೂರಾಚುಂಡ್‌ನಲ್ಲಿ ಜನಿಸಿದರು.  ಅವರ ತಂದೆ ಎಂ.ಡಿ ಜಾನಿ ಅವರು ಬಾಡಿಬಿಲ್ಡರ್ ಆಗಿದ್ದರು.  ಅವರ ಪ್ರಸ್ತುತ ಕೋಚ್ ಶ್ಯಾಮ್ ಕುಮಾರ್.

 ವೃತ್ತಿ 
ತ್ರಿಶೂರ್‌ನಲ್ಲಿ ನಡೆದ ೫೦ ನೇ ಕೇರಳ ರಾಜ್ಯ ಅಥ್ಲೆಟಿಕ್ ಚಾಂಪಿಯನ್‌ಶಿಪ್‌ನಲ್ಲಿ ಕಣ್ಣೂರಿನ ಪರವಾಗಿ ಪ್ರದರ್ಶನ ನೀಡಿದ ಮಯೂಖಾ  ೨೦೦೬ ರಲ್ಲಿ ೨೦ ವರ್ಷದೊಳಗಿನವರ ವಿಭಾಗದಲ್ಲಿ ಲಾಂಗ್ ಜಂಪ್ ಮತ್ತು ಟ್ರಿಪಲ್ ಜಂಪ್‌ನಲ್ಲಿ (೧೨. ೩೮ ಮೀ) ಚಿನ್ನ ಗೆದ್ದರು . ಟ್ರಿಪಲ್ ಜಂಪ್ ಸ್ಪರ್ಧೆಯಲ್ಲಿ ಅವರು ಹೆಚ್ಚು ಅನುಭವಿಯಾದ ಎಂ.ಎ ಪ್ರಜುಷಾ ಮತ್ತು ಟಿನ್ಸಿ ಮ್ಯಾಥ್ಯೂ ಅವರನ್ನು ಸೋಲಿಸಿದರು. 

೨೦೧೦ ರ ಏಷ್ಯನ್ ಕ್ರೀಡಾಕೂಟದಲ್ಲಿ ಅವರು ಲಾಂಗ್ ಜಂಪ್‌ನಲ್ಲಿ ಏಳನೇ ಸ್ಥಾನ ಪಡೆದರು. ೨೦೧೧ ರ ಫೆಬ್ರವರಿಯಲ್ಲಿ  ನಡೆದ ಭಾರತದ ರಾಷ್ಟ್ರೀಯ ಕ್ರೀಡಾಕೂಟದಲ್ಲಿ ಜಾನಿ ಉತ್ತಮ ಪ್ರದರ್ಶನ ನೀಡಿದರು. ಲಾಂಗ್ ಮತ್ತು ಟ್ರಿಪಲ್ ಜಂಪ್ ಡಬಲ್‌ನಲ್ಲಿ ಎಂಎ ಪ್ರಜುಷಾ ಅವರಿಗಿಂತ ಮುಂದೆ ಬಂದರು. Krishnan, Ram.  ಟ್ರಿಪಲ್ ಜಂಪರ್ ಮಯೂಖಾ ಜಾನಿ ಅವರು ಚೀನಾದ ವುಜಿಯಾಂಗ್‌ನಲ್ಲಿ ನಡೆದ ಏಷ್ಯನ್ ಅಥ್ಲೆಟಿಕ್ಸ್ ಗ್ರ್ಯಾಂಡ್ ಪ್ರಿಕ್ಸ್‌ನ ಮೂರನೇ ಮತ್ತು ಅಂತಿಮ ಲೆಗ್‌ನಲ್ಲಿ ಕಂಚಿನ ಪದಕ ಗೆದ್ದುಕೊಂಡು ೧೪ ಮೀಟರ್‌ಗಳ ಮಾರ್ಕ್‌ಅನ್ನು ದಾಟಿದ ಮೊದಲ ಭಾರತೀಯ ಮಹಿಳೆಯಾಗಿದ್ದಾರೆ.

ಡೇಗು ೨೦೧೧ ರ ಅಥ್ಲೆಟಿಕ್ಸ್ ವಿಶ್ವ ಚಾಂಪಿಯನ್‌ಶಿಪ್‌ನಲ್ಲಿ ಅವರು ಮಹಿಳೆಯರ ಲಾಂಗ್ ಜಂಪ್ ಸ್ಪರ್ಧೆಯಲ್ಲಿ ಫೈನಲ್‌ಗೆ ಅರ್ಹತೆ ಪಡೆದರು. ಆ ಮೂಲಕ ಅಥ್ಲೆಟಿಕ್ಸ್‌ನಲ್ಲಿನ ವಿಶ್ವಚಾಂಪಿಯನ್‌ಶಿಪ್‌ನಲ್ಲಿ ವೈಯಕ್ತಿಕ ಸ್ಪರ್ಧೆಯ ಫೈನಲ್‌ಗೆ ಅರ್ಹತೆ ಪಡೆದ ಮೂರನೇ ಭಾರತೀಯರಾದರು. Mayookha finishes ninth ಅವರು ೬.೩೭ ಮೀಟರ್‌ಗಳ ಅತ್ಯುತ್ತಮ ಜಿಗಿತದೊಂದಿಗೆ ೯ ನೇ ಸ್ಥಾನವನ್ನು ಪಡೆದರು. ಅವರ ಅರ್ಹತಾ ಸುತ್ತಿನ ಪ್ರದರ್ಶನಕ್ಕಿಂತ ಹಿಂದೆ ೬.೫೩ ಮೀಟರ್‌ಗಳನ್ನು ದಾಖಲಿಸಿದರು . 

೨೦೧೨ ರಲ್ಲಿ ಚೀನಾದ ಹ್ಯಾಂಗ್‌ಝೌನಲ್ಲಿ ನಡೆದ ಏಷ್ಯನ್ ಗೇಮ್ಸ್‌ನಲ್ಲಿ ಮಯೂಖಾ ಅವರು ಒಲಿಂಪಿಕ್ಸ್ ಅರ್ಹತಾ ಜಿಗಿತಕ್ಕೆ ಪ್ರಯತ್ನಿಸಿದರು, ಆದರೆ ೬.೪೪ ಮೀಟರ್‌ಗಳೊಂದಿಗೆ ತೃಪ್ತಿ ಪಡಬೇಕಾಯಿತು. ಒಲಿಂಪಿಕ್ಸ್‌ನಲ್ಲಿ ಜಿಗಿಯಲು ಅವರಿಗೆ ಇನ್ನೂ ೦.೨೧ ಮೀ ಅವಶ್ಯವಿತ್ತು. 

೨೨ ಜುಲೈ ೨೦೧೨ ರಂದು, ಜರ್ಮನಿಯ ಡಿಲ್ಲಿಂಗನ್‌ನಲ್ಲಿ ನಡೆದ ಕೆಳಮಟ್ಟದ ಕೂಟದಲ್ಲಿ ಮಯೂಖಾ ಜಾನಿ ಟ್ರಿಪಲ್ ೧೩.೯೧ ಮೀ ಜಿಗಿದು ಅಗ್ರ ಸ್ಥಾನವನ್ನು ಪಡೆದರು.  ಅವರು ೨೦೧೨ ರ ಬೇಸಿಗೆ ಒಲಿಂಪಿಕ್ಸ್‌ನಲ್ಲಿ ಟ್ರಿಪಲ್ ಜಂಪ್‌ನಲ್ಲಿ ಸ್ಪರ್ಧಿಸಿದರು.   ೨೦೧೪ ರ ಕಾಮನ್‌ವೆಲ್ತ್ ಕ್ರೀಡಾಕೂಟದಲ್ಲಿ ಲಾಂಗ್ ಜಂಪ್‌ನಲ್ಲಿ ಮಯೂಖಾ ಜಾನಿ ಸ್ಪರ್ಧಿಸಿದರು. 

 ಉಲ್ಲೇಖಗಳು 

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:೧೯೮೮ ಜನನ